## Pravilnik o obliku i sadržaju, te načinu prikupljanja podataka i vođenja evidencija državnih potpora

### NN 2/2010 (4.1.2010.), Pravilnik o obliku i sadržaju, te načinu prikupljanja podataka i vođenja evidencija državnih potpora

AGENCIJA ZA ZAŠTITU TRŽIŠNOG NATJECANJA

66

Agencija za zaštitu tržišnog natjecanja, na temelju članka 17. Zakona o državnim potporama (»Narodne novine«, broj 140/05) i odluke Vijeća za zaštitu tržišnog natjecanja sa 29. sjednice, održane 17. prosinca 2009. donijela je

PRAVILNIK

O OBLIKU I SADRŽAJU, TE NAČINU PRIKUPLJANJA PODATAKA I VOĐENJA EVIDENCIJA DRŽAVNIH POTPORA

I. OPĆE ODREDBE

Predmet Pravilnika

Članak 1.

Ovim Pravilnikom propisuje se oblik i sadržaj, te način prikupljanja podataka i vođenja evidencija o državnim potporama, koje su davatelji državnih potpora dužni dostaviti Agenciji za zaštitu tržišnog natjecanja (dalje: Agencija), sukladno članku 11. stavku 1. i članku 12. stavku 1. Zakona o državnim potporama, o naknadno odobrenim državnim potporama sukladno članku 14. stavka 2. Zakona o državnim potporama, te način prikupljanja podataka za izradu godišnjeg izvješća o državnim potporama.

II. PRIJAVA DRŽAVNE POTPORE

Obrazac prijave državne potpore

Članak 2.

(1) Prijedlog akta koji sadrži prijedlog državne potpore i koji se dostavlja na usvajanje Vladi Republike Hrvatske iz članka 11. stavka 1. Zakona o državnim potporama, te prijedlog državnih potpora iz članka 12. stavka 1. Zakona o državnim potporama (dalje: prijedlog akta), davatelj državne potpore dužan je dostaviti Agenciji u pisanom obliku.

(2) Uz prijedlog akta koji sadrži prijedlog državne potpore odnosno uz prijedlog državne potpore iz stavka 1. ovog članka, davatelj državne potpore dužan je dostaviti Agenciji i Obrazac prijave državne potpore (dalje: Obrazac prijave) u pisanom i elektroničkom obliku. Obrazac prijave nalazi se u Dodatku I.1. ovog Pravilnika a preuzima se na internetskoj stranici Agencije [www.aztn.hr](http://www.aztn.hr/).

(3) Davatelj državne potpore ispunjava Obrazac prijave sukladno Uputi za popunjavanje Obrasca koja se nalazi u Dodatku I.2. ovog Pravilnika i čini njegov sastavni dio te je objavljena na internetskoj stranici Agencije [www.aztn.hr](http://www.aztn.hr/).

(4) Prijedlog akta koji sadrži prijedlog državne potpore odnosno prijedlog državne potpore iz stavka 1. ovog članka i Obrazac prijave iz stavka 2. ovog članka, koji su dostavljeni u pisanom obliku, potpisuje i ovjerava ovlaštena osoba davatelja državne potpore. Obrazac prijave iz stavka 2. ovog članka u elektroničkom obliku dostavlja se na odgovarajućem elektroničkom mediju.

(5) Uz prijedlog akta koji sadrži prijedlog državne potpore odnosno uz prijedlog državne potpore iz stavka 1. ovog članka, te Obrasca prijave iz stavka 2. ovog članka, davatelj državne potpore dužan je dostaviti Agenciji i sve podatke i isprave koje su potrebne za provedbu postupka sukladnosti državne potpore s odredbama Zakona o državnim potporama.

Obrazac o dodatnim podacima

Članak 3.

(1) Uz prijedlog akta koji sadrži prijedlog državne potpore odnosno uz prijedlog državne potpore iz članka 2. stavka 1. ovog Pravilnika i potrebne podatke i isprave, dostavljene u pisanom obliku, te Obrazac prijave u pisanom i elektroničkom obliku, davatelj državne potpore dužan je na zahtjev Agencije dostaviti i Obrazac o dodatnim podacima u pisanom i elektroničkom obliku.

(2) Obrasci o dodatnim podacima sadrže dodatne podatke potrebne za provedbu postupka sukladnosti državne potpore s odredbama Zakona o državnim potporama, a objavljeni su i preuzimaju se na internetskoj stranici Agenciji www.aztn.hr.

(3) Davatelj državne potpore ispunjava Obrazac o dodatnim podacima sukladno pravilima koja su propisana za pojedinu kategoriju/cilj državne potpore.

Prijedlog za naknadno odobrenje državne potpore

Članak 4.

Uz prijedlog za naknadno odobrenje državne potpore iz članka 14. stavka 2. Zakona o državnim potporama i sve potrebne podatke i isprave, davatelj državne potpore dužan je dostaviti Obrazac prijave i Obrazac o dodatnim podacima, u obliku i na način propisan u člancima 2. i 3. ovog Pravilnika.

III. GODIŠNJE IZVJEŠĆE O DRŽAVNIM POTPORAMA

Godišnje izvješće

Članak 5.

Godišnje izvješće o državnim potporama obuhvaća godinu za koju se izvješće izrađuje kao i dvije godine koje prethode godini za koju se izvješće izrađuje.

Sadržaj godišnjeg izvješća o državnim potporama

Članak 6.

(1) Godišnje izvješće o državnim potporama osobito sadrži:

– metodologiju izrade izvješća,

– iznose državnih potpora po kategorijama/ciljevima i instrumentima i

– ocjenu prikupljenih podataka o državnim potporama.

(2) Osim podataka iz stavka 1. ovog članka, godišnje izvješće o državnim potporama sadrži i podatke o državnim potporama male vrijednosti koje davatelji državnih potpora dostavljaju Agenciji sukladno propisima koji određuju državne potpore male vrijednosti.

Prikaz državnih potpora po kategorijama/ciljevima

Članak 7.

(1) Za potrebe izrade godišnjeg izvješća o državnim potporama, sukladno odredbama članka 20. Zakona o državnim potporama, državne potpore evidentiraju se, ovisno o namjeni i razini dodjele državne potpore, prema sljedećim kategorijama/ciljevima:

1. Poljoprivreda i ribarstvo

2. Industrija i usluge

2.1. Horizontalne državne potpore

2.1.1. Istraživanje i razvoj i inovacije

2.1.2. Zaštita okoliša i ušteda energije

2.1.3. Mali i srednji poduzetnici

2.1.4. Sanacija i restrukturiranja (programi državne potpore)

2.1.5. Zapošljavanje

2.1.6. Usavršavanje

2.1.7. Kultura i zaštita baštine

2.1.8. Rizični kapital

2.1.9. Ostali horizontalni ciljevi

2.2. Sektorske državne potpore

2.2.1. Proizvodnja čelika

2.2.2. Kopneni promet

– Cestovni

– Željeznički

– Unutarnji plovni putevi

2.2.3. Pomorski promet

2.2.4. Zračni promet

2.2.5. Brodogradnja

2.2.6. Turizam

2.2.7. Financijske usluge

2.2.8. Sanacija i restrukturiranje poduzetnika u teškoćama (pojedinačne potpore)

2.2.9. Kinematografija i ostala audiovizualna djelatnost

2.2.10. Javne radiodifuzijske usluge

2.2.11. Poštanske usluge

2.2.12. Ostali sektori

2.3. Regionalne državne potpore

2.4. Potpore na razini jedinica lokalne i područne (regionalne) samouprave

2.5. Mjere za podupiranje pristupa financiranja u trenutnoj financijskoj i gospodarskoj krizi.

(2) Popis kategorija/ciljeva i njihova namjena te razina dodjele državnih potpora nalazi se u Dodatku II. ovog Pravilnika i čini njegov sastavni dio.

Prikaz državnih potpora po instrumentima

Članak 8.

(1) Za kategorije/ciljeve propisane u članku 7. ovog Pravilnika, državne potpore dodjeljuju se osobito putem sljedećih instrumenata:

1. A – subvencije i porezna izuzeća

– A1 – subvencije:

– A1 – neposredne subvencije kamata

– A1 – oprost duga po osnovi zajma

– A1 – prisilna nagodba i stečaj

– A2 – oprost poreza, porezna oslobođenja, izuzeća i olakšice

– A2 – snižavanje, oslobođenje, olakšice, izuzeće i oprost plaćanja doprinosa

– A2 – odgode pri plaćanju poreza

– A2 – otpis duga

– A2 – odgode pri podmirenju duga

2. B – udjeli u vlasničkom kapitalu,

– B1 – ulaganja u vlasnički kapital

– B1 – kapitalna ulaganja i rizični kapital

– B1 – pretvaranje duga u vlasnički udjel

– B1 – prodaja državne imovine pod povoljnim uvjetima

– B1 – odricanje od isplate dobiti poduzetnika

3. C – Financijski transferi

– C1 – povoljniji zajmovi

– C1 – zajmovi poduzetnicima u teškoćama

– C2 – ostali instrumenti

4. D – jamstva, opozvana jamstva

5. E – ostalo.

(2) Popis instrumenata državne potpore i način utvrđivanja iznosa državne potpore nalazi se u Dodatku III. ovog Pravilnika i čini njegov sastavni dio.

Dostava podataka potrebnih za izradu godišnjeg izvješća o državnim potporama

Članak 9.

(1) Davatelj državne potpore dužan je sve podatke potrebne za izradu godišnjeg izvješća o državnim potporama, koji između ostalog sadrže i podatke iz članka 7. stavka 1. i 2, članka 8. i članka 9. ovog Pravilnika dostaviti Agenciji u obliku Tabele dodijeljene državne potpore i Tabele dodijeljene državne potpore male vrijednosti.

(2) Tabela dodijeljene državne potpore i Tabela dodijeljene državne potpore male vrijednosti predstavljaju Dodatak IV.1., odnosno Dodatak IV.2. ovog Pravilnika i čine njegov sastavni dio.

(3) Tabele iz stavka 1. ovog članka preuzimaju se na internetskoj stranici Agencije [www.aztn.hr](http://www.aztn.hr/).

(4) Davatelj državne potpore dužan je dostaviti Agenciji tabele iz stavka 1. ovog članka u pisanom obliku i na odgovarajućem elektroničkom mediju.

(5) Tabele iz stavka 1. ovog članka, davatelj državne potpore popunjava sukladno Uputi za popunjavanje tabela koja se nalazi u Dodatku IV.3. ovog Pravilnika i čini njegov sastavni dio.

IV. PRIJELAZNE I ZAVRŠNE ODREDBE

Članak 10.

Ovaj Pravilnik stupa na snagu osmoga dana od dana objave u »Narodnim novinama«. Danom stupanja na snagu ovog Pravilnika prestaje važiti Pravilnik o obliku i sadržaju, te načinu prikupljanja podataka i vođenja evidencija državnih potpora (»Narodne novine«, broj 11/05).

Klasa: 430-01/2009-00/003

Urbroj: 580-03-09-17-02

Zagreb, 17. prosinca 2009.

Predsjednica Vijeća za
zaštitu tržišnog natjecanja
mr. sc. Olgica Spevec, v. r.

DODATAK I.1.

OBRAZAC PRIJAVE DRŽAVNE POTPORE

I. PRIJAVA PRIJEDLOGA DRŽAVNE POTPORE

1. Davatelj potpore (šifra, naziv, sjedište):

|  |
| --- |
|  |

Kontakt osoba:

|  |
| --- |
| Ime i prezime:  Telefon:  Fax/E-mail: |

1.1. Naziv potpore:

|  |
| --- |
|  |

1.2. Je li riječ o zahtjevu za naknadno odobrenje potpore?

☐ da

Datum odobrenja

|  |
| --- |
|  |

Datum dodjele

AGENCIJA ZA ZAŠTITU TRŽIŠNOG NATJECANJA

|  |
| --- |
|  |

Navesti opravdane objektivne razloge zbog kojih davatelj državne potpore nije u roku dostavio prijedlog akta koji sadrži državne potpore (članak 14. stavak 2. Zakona o državnim potporama):

|  |
| --- |
|  |

☐ ne

1.3. Vrsta potpore:

☐ program (shema – unaprijed neodređen primatelj)

☐ pojedinačna (određen primatelj)

1.4. Kratak opis kategorija/ciljeva potpore:

Označite kategoriju/glavni cilj te sporedne kategorije/ciljeve ako postoje:

|  |  |  |
| --- | --- | --- |
|  | Glavni cilj/  kategorija  (označite samo jedan) | Sporedni cilj/  kategorija  (označite najviše dva) |
| Regionalni razvoj | ☐ | ☐ |
| Istraživanje i razvoj, inovacije | ☐ | ☐ |
| Zaštita okoliša | ☐ | ☐ |
| Sanacija poduzetnika u teškoćama | ☐ | ☐ |
| Restrukturiranje poduzetnika u teškoćama | ☐ | ☐ |
| Mali i srednji poduzetnici | ☐ | ☐ |
| Zapošljavanje | ☐ | ☐ |
| Usavršavanje | ☐ | ☐ |
| Rizični kapital | ☐ | ☐ |
| Poticanje izvoza | ☐ | ☐ |
| Služba od općeg gospodarskog interesa ili isključivo pravo obavljanja određene djelatnosti | ☐ | ☐ |
| Sektorski razvoj | ☐ | ☐ |
| Otklanjanje i ublažavanje šteta prouzročenih prirodnim nepogodama i izvanrednim okolnostima | ☐ | ☐ |
| Izvedba značajnih projekata od državnog interesa | ☐ | ☐ |
| Otklanjanje značajnih poremećaja u gospodarstvu | ☐ | ☐ |
| Zaštita baštine | ☐ | ☐ |
| Kultura | ☐ | ☐ |
| Mjere za podupiranje pristupa financiranja u trenutnoj financijskoj i gospodarskoj krizi | ☐ | ☐ |
| Javne radiodifuzijske usluge | ☐ | ☐ |
| Poštanske usluge | ☐ | ☐ |

1.5. Pravni temelj\* (Upišite naziv i priložite presliku pravnog, te navedite i druge pravne temelje na temelju kojih je izrađen prijedlog akta koji sadrži državne potpore):

|  |
| --- |
|  |

\* Akt – odluke, ugovori, uredbe, pravilnici, prihvaćeni međunarodni ugovori itd.

1.6. Je li riječ o novoj potpori?

☐ da

☐ ne, potpora zamjenjuje/dopunjava već postojeću (navesti koju)

|  |
| --- |
| Naziv potpore:  Klasa i urbroj odluke:  Datum odobrenja potpore od strane Agencije: |

1.7. Razina dodjele potpore:

|  |  |
| --- | --- |
| ☐ državna  ☐ regionalna  ☐ lokalna | |
| ☐ ostalo |  |

1.8. Visina opravdanih troškova koja služi kao osnovica za dodjelu potpore (u kn):

|  |
| --- |
|  |

1.9. Trajanje potpore:

|  |  |
| --- | --- |
| Od |  |
|  |  |
| Do |  |

1.10. Planirani iznos potpore:

|  |  |
| --- | --- |
| Ukupan iznos |  |

2. Korisnici državne potpore

2.1. Ukoliko je riječ o programu:

2.1.1. Vrsta korisnika:

☐ svi poduzetnici (veliki, srednji i mali)

☐ samo veliki poduzetnici

☐ mali i srednji poduzetnici

☐ srednji poduzetnici

☐ mali poduzetnici

2.1.2. Navedite broj korisnika državne potpore:

☐ do 10

☐ od 11 do 50

☐ od 51 do 100

☐ od 101 do 500

☐ od 501 do 1000

☐ više od 1000

2.2. Ukoliko se radi o pojedinačnoj državnoj potpori, navedite naziv i sjedište poduzetnika:

|  |
| --- |
|  |

2.2.1. Vrsta poduzetnika

☐ mali i srednji poduzetnik

|  |  |  |  |  |  |
| --- | --- | --- | --- | --- | --- |
| Broj zaposlenih: | |  | | | |
|  | |  | |  |  |
| Ukupan godišnji prihod: | |  | | | |
|  | |  | | | |
| Godišnji iznos bilance (zbroj): | |  | | | |
|  |  | |  |  |  |
| Neovisnost: |  | | | | |

☐ veliki poduzetnik

☐ poduzetnik u poteškoćama

2.3. Sektori (djelatnost) korisnika:

☐ Nije određen sektor (potpora se odnosi na sve sektore). Ukoliko se potpora ne odnosi samo na neke od sektora, potrebno ih je navesti.

|  |
| --- |
|  |

☐ Određeni sektor (navedite sukladno Nacionalnoj klasifikaciji djelatnosti na koje se sektore potpora odnosi).

|  |
| --- |
|  |

☐ Poljoprivreda, lov i šumarstvo

3. Instrumenti i izvori državnih potpora

3.1. Označite instrument potpore:

☐ Subvencija

☐ Neposredna subvencija kamata

☐ Oprost duga po osnovi zajma

☐ Prisilna nagodba i stečaj

☐ Oprost poreza, porezna oslobođenja, izuzeća i olakšice

☐ Snižavanje, oslobođenje, olakšice, izuzeće i oprost plaćanja doprinosa

☐ Odgode pri plaćanju poreza

☐ Otpis duga

☐ Odgode pri podmirenju duga

☐ Ulaganja u vlasnički kapital

☐ Kapitalna ulaganja i rizični kapital

☐ Pretvaranje duga u vlasnički udjel

☐ Prodaja državne imovine pod povoljnijim uvjetima

☐ Odricanje od isplate dobiti poduzetnika

☐ Povoljniji zajmovi

☐ Zajmovi poduzetnicima u teškoćama

☐ Jamstva

☐ Opozvana jamstva

☐ Ostalo

3.2. Navedite izvore financiranja potpore:

☐ Proračun (državni i/ili proračun jedinice lokalne i/ili regionalne samouprave):

|  |  |
| --- | --- |
| ☐ Parafiskalne pristojbe |  |
|  |  |
| ☐ Pravna osoba koja dodjeljuje ili upravlja državnim potporama |  |
|  |  |
| ☐ Ostalo (navesti) |  |

4. Zbrajanje različitih vrsta državnih potpora

Može li se potpora zbrajati s potporama primljenima od ostalih lokalnih, regionalnih ili državnih programa za pokriće istih opravdanih troškova?

☐ da ☐ ne

Ako je odgovor pozitivan, opišite mehanizme kojima se osigurava poštivanje pravila o kumulaciji potpora:

|  |
| --- |
|  |

II. OBRAZLOŽENJE PRIJEDLOGA DRŽAVNE POTPORE

1. Ocjena stanja i temeljna pitanja koja se trebaju urediti potporom:

|  |
| --- |
|  |

2. Posljedice koje će proisteći odobrenjem, odnosno neodobrenjem potpore na razini države, regije ili sektora/djelatnosti:

|  |
| --- |
|  |

3. Ako je potpora vremenski neograničena, navedite godišnje rashode odnosno smanjenje prihoda proračuna za sljedeće tri godine:

|  |
| --- |
|  |

Izjava o istinitosti podataka

Za točnost podataka jamči:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_
(Datum i mjesto podnošenja prijedloga) (ovlaštena osoba davatelja državne potpore)

DODATAK I.2.

UPUTA ZA UPORABU OBRASCA PRIJAVE DRŽAVNE POTPORE

I. PRIJAVA PRIJEDLOGA DRŽAVNE POTPORE

1. Davatelj potpore (naziv, sjedište)

– Potrebno je upisati naziv i sjedište davatelja potpore (npr. Ministarstvo financija)

Kontakt osoba:

– Potrebno je navesti podatke za osobu ovlaštenu za davanje informacija vezanih uz potporu

1.1. Naziv potpore

– Potrebno je upisati naziv predmeta pod kojim se potpora vodi kod davatelja (klasa; urbroj; naziv predmeta)

1.2. Je li riječ o zahtjevu za naknadno odobrenje potpore

– U svrhu naknadnog odobrenja potpore davatelj potpore dužan je Agenciji dostaviti podatke o datumu dodjele potpore i navesti opravdane objektivne razloge zbog kojih nije u roku dostavio prijedlog sukladno člancima 11. i 12. Zakona o državnim potporama

1.3. Vrsta potpore

– Program državne potpore je akt na temelju kojeg se, bez potrebe za dodatnim provedbenim mjerama, unaprijed neodređenim korisnicima dodjeljuju pojedinačne državne potpore kao i akt na temelju kojeg se državna potpora koja nije unaprijed vezana uz poseban projekt dodjeljuje jednom ili više korisnika državne potpore na neodređeno vrijeme i/ili u neodređenom iznosu.

– Pojedinačna državna potpora predstavlja državnu potporu koja nije dodijeljena na temelju programa državne potpore te državna potpora dodijeljena na temelju programa državne potpore uz obvezu dodatnog odobravanja.

1.4. Kratak opis ciljeva/kategorija potpore

– Sporedni cilj/kategorija je onaj za kojeg će, uz glavni cilj/kategoriju, potpora biti namijenjena. Primjerice, potpora kojoj je glavni cilj/kategorija istraživanje i razvoj može imati za sporedni cilj male i srednje poduzetnike. Sporedni cilj može biti i sektorski, npr. u slučaju potpore za istraživanje i razvoj u brodogradnji.

1.5. Pravni temelj

– Potrebno je upisati naziv i priložiti presliku pravnog temelja, te navesti i druge pravne temelje na temelju kojeg je izrađen prijedlog akta koji sadrži državne potpore (tj. potrebno je upisati pravnu osnovu za dodjelu potpore).

1.6. Je li riječ o novoj potpori?

– Potrebno je označiti dodjeljuje li se potpora prvi put ili potpora zamjenjuje/dopunjava već postojeću (u tom slučaju navesti naziv potpore, klasu i ur.broj i datum odobrenja postojeće potpore). Ukoliko davatelj podnosi zahtjev za naknadno odobrenje iz točke 1.2. Obrasca prijave državne potpore, također je potrebno navesti pravni temelj.

1.7. Razina dodjele potpore

– Državna: davatelj potpore je središnje tijelo državne uprave (npr. ministarstvo)

– Regionalna: davatelj potpore je jedinica područne (regionalne) samouprave (npr. Sisačko-moslavačka županija)

– Lokalna: davatelj potpore je jedinica lokalne samouprave (npr. Općina Jelsa; Grad Dubrovnik)

– Ostalo: davatelj potpore također može biti svaka pravna osoba koja dodjeljuje ili upravlja državnim potporama u smislu Zakona o državnim potporama (npr. Hrvatska elektroprivreda, Hrvatska banka za obnovu i razvitak)

1.8. Visina opravdanih troškova koja služi kao osnovica za dodjelu potpore (u kn)

– Potrebno je navesti opravdane troškove i njihove iznose (kada je to moguće) za koje se može dodijeliti potpora radi određivanja gornje granice za dodjelu potpore.

1.9. Trajanje potpore

– Potrebno je navesti planirano vremensko trajanje potpore.

1.10. Planirani iznos potpore

– Potrebno je naznačiti ukupni iznos potpore koji predstavlja stvarni i potencijalni rashod ili umanjeni prihod države (npr. iznos koji se izdvaja iz državnog proračuna) te naznačiti na koje se vremensko razdoblje odnosi ukoliko je različito od navedenog u točki 1.9.

2. Korisnici državne potpore

2.1. Ukoliko je riječ o programu potpore

2.1.1. Vrsta korisnika

– Označite kojoj kategoriji pripadaju korisnici potpore

2.1.2. Navedite broj korisnika državne potpore

– Potrebno je navesti okvirni broj korisnika potpore

2.2. Ukoliko se radi o pojedinačnoj potpori, navedite naziv i sjedište poduzetnika

– Potrebno je upisati naziv i sjedište korisnika pojedinačne potpore

2.2.1. Vrsta poduzetnika

– Potrebno je označiti u koju kategoriju po veličini spada korisnik potpore te ako se radi o malom i srednjem poduzetniku, potrebno je navesti i ostale tražene podatke. Veličina poduzetnika određuje se sukladno Zakonu o poticanju razvoja malog gospodarstva.

2.3. Sektori (djelatnost) korisnika

– Ako je potpora namijenjena svim sektorima, potrebno je označiti prvu kućicu. Ovo će se obično odnositi na horizontalne potpore. Međutim ukoliko su isključeni samo neki sektori (djelatnosti) potrebno ih je posebno navesti (ovo će biti uglavnom slučaj prilikom dodjele regionalne potpore).

– U ostalim slučajevima označiti kojem od navedenih sektora (djelatnosti) pripada korisnik (korisnici).

3. Instrumenti i izvori državnih potpora

3.1. Označite instrument potpore

– Potrebno je označiti instrument ili više instrumenata dodjele potpore

3.2. Navedite izvore financiranja potpore

– Potrebno je navesti sve izvore iz kojih će se dodjeljivati potpora kao i poziciju iz proračuna u slučajevima u kojima je to moguće.

– Ako se radi o parafiskalnim pristojbama, potrebno je navesti detalje kao i proizvode/usluge na koje se pristojba plaća.

– Za pravne osobe koje dodjeljuju ili upravljaju državnim potporama potrebno je detaljno obrazložiti iz kojih će se izvora potpora financirati.

4. Zbrajanje različitih vrsta državnih potpora

– Ako se predmetna potpora može kumulirati s drugim potporama koje obuhvaćaju iste opravdane troškove, potrebno je opisati na koji način će se voditi računa o dozvoljenim intenzitetima iz Odluka Vlade Republike Hrvatske koje određuju pojedine kategorije državnih potpora, a koje se objavljuju sukladno Uredbi o državnim potporama (»Narodne novine«, broj 50/06).

II. OBRAZLOŽENJE PRIJEDLOGA DRŽAVNE POTPORE

1. Ocjena stanja i temeljna pitanja koja se trebaju urediti potporom

– Potrebno je navesti trenutno stanje u djelatnosti kojoj se dodjeljuje potpora i konkretne probleme koji će dodjelom potpore biti riješeni.

2. Posljedice koje će proisteći odobrenjem, odnosno neodobrenjem potpore na razini regije ili djelatnosti

– Potrebno je prikazati analizu iz koje mora biti vidljivo da su pozitivni učinci potpore veći od negativnih, te da je potpora proporcionalna teškoćama koje se žele ublažiti, a u slučajevima kada je to moguće potrebno je navesti brojčane podatke.

3. Ako je potpora vremenski neograničena, potrebno je navesti godišnje rashode odnosno smanjenje prihoda državnog proračuna za sljedeće tri godine

– Uz brojčane podatke potrebno je navesti i pravnu osnovu za dodjelu vremenski neograničene potpore.

DODATAK II.

KATEGORIJE/CILJEVI DRŽAVNIH POTPORA I NJIHOVA NAMJENA

|  |  |  |
| --- | --- | --- |
| Pravila | Kategorija | Namjena |
| HORIZONTALNA | | |
|  | Istraživanje i razvoj i inovacije | |
|  |  | Projekti istraživanja i razvoja za temeljna, primijenjena i razvojna istraživanja i studije o tehničkoj izvodivosti za primijenjena i razvojna istraživanja |
|  |  | Pokrivanje troškova zaštite prava industrijskog vlasništva za male i srednje poduzetnike |
|  |  | Novoosnovani mali poduzetnici koji se bave inovacijama |
|  |  | Inovacije procesa i organizacije poslovanja u sektoru usluga |
|  |  | Savjetodavne usluge o inovacijama i usluge koje potiču inovacije (mali i srednji poduzetnici) |
|  |  | Unajmljivanje visoko stručnog osoblja iz istraživačkih organizacija ili velikih poduzetnika koji se privremeno zapošljava u malim i srednjim poduzetnicima |
|  |  | Osnivanje, širenje i oživljavanje inovacijskih clustera |
|  | Zaštita okoliša i ušteda energije | |
|  |  | Postizanje višeg stupnja zaštite okoliša od obvezujućih standarda odnosno ukoliko ne postoje obvezujući standardi |
|  |  | Nabava novih transportnih vozila po standardima višim od obvezujućih odnosno ukoliko ne postoje obvezujući standardi |
|  |  | Prilagodba budućim obvezujućim standardima |
|  |  | Istraživanja odnosno izrada studija neposredno vezanih uz zaštitu okoliša |
|  |  | Ušteda energije |
|  |  | Obnovljivi izvori energije |
|  |  | Kogeneracija i daljinsko grijanje |
|  |  | Gospodarenje otpadom |
|  |  | Sanacija onečišćenih područja |
|  |  | Premještanje poduzetnika radi zaštite okoliša na postojećoj lokaciji |
|  |  | Sustav trgovanja dozvolama |
|  |  | Suzbijanje negativnih vanjskih učinaka zaštite okoliša putem smanjenja ili izuzeća od poreza za zaštitu okoliša za pojedine sektore ili kategorije poduzetnika uz mogućnost uvođenja viših poreza za ostale poduzetnike |
|  | Mali i srednji poduzetnici | |
|  |  | Ulaganje u materijalnu i nematerijalnu imovinu i otvaranje novih radnih mjesta vezanih uz projekt ulaganja |
|  |  | Pokriće troškova osnivanja i tekućih troškova poslovanja vezanih samo uz male ženske poduzetnike |
|  |  | Prilagodba budućim obvezujućim standardima |
|  |  | Savjetodavne usluge |
|  |  | Sudjelovanje na sajmovima |
|  |  | Pokrivanje troškova prava industrijskog vlasništva |
|  |  | Novi mali poduzetnici koji se bave inovacijama |
|  |  | Savjetodavne usluge o inovacijama i usluge koje potiču inovacije |
|  |  | Ulaganja rizičnog kapitala od strane investicijskih fondova |
|  | Zapošljavanje | |
|  |  | Zapošljavanje invalidnih osoba ili osoba koje se teže zapošljavaju |
|  |  | Pokriće dodatnih troškova zapošljavanja invalidnih osoba |
|  | Usavršavanje | |
|  |  | Posebno usavršavanje zaposlenika |
|  |  | Opće usavršavanje zaposlenika |
|  | Sanacija i restrukturiranje | |
|  |  | Pomoć poduzetnicima u teškoćama kojima se na temelju ostvarivog i prihvaćenog plana restrukturiranja može osigurati dugoročni ostanak na tržištu |
|  | Kultura i zaštita baštine | |
|  |  | Poticanje kulture i zaštita baštine |
| POSEBNA SEKTORSKA | | |
|  | Kopneni promet (željeznički, cestovni, unutarnji plovni putevi) | |
|  |  | Služba od općeg gospodarskog interesa koja se odnosi na gradski, prigradski, regionalni i nacionalni prijevoz |
|  |  | Investicijska ulaganja u razvoj kombiniranog prijevoza koja se odnose na ulaganja u infrastrukturu te nepomične i pomične objekte koji su neophodni za pretovar |
|  |  | Ostale namjene predviđene horizontalnim i regionalnim državnim potporama |
|  | Zračni promet | |
|  |  | Služba od općeg gospodarskog interesa za zračni prijevoz unutar države između regionalnih zračnih luka |
|  | Ostale namjene predviđene horizontalnim državnih potporama |
|  | Pomorski promet | |
|  |  | Služba od općeg gospodarskog interesa koja se odnosi na pomorsku kabotažu |
|  |  | Odobravanje poreznih olakšica u cilju održavanja konkurentnosti brodara |
|  |  | Pokriće troškova zapošljavanja koji se odnose na smanjenje stope doprinosa za socijalno osiguranje |
|  |  | Zamjena posade odnosno podmirenje dijela troškova povratka pomorca u Republiku Hrvatsku nakon plovidbe dalekim morima |
|  |  | Ulaganje u obnovu flote koje čini dio strukturalne reforme čiji je cilj smanjivanje kapaciteta flote |
|  |  | Usavršavanje pomoraca te ostale namjene predviđene horizontalnim i regionalnim državnim potporama |
|  | Proizvodnja čelika | |
|  |  | Zatvaranje poslovanja (kapaciteta) poduzetnika |
|  |  | Zbrinjavanje viška radnika i prijevremeno umirovljenje radnika, pod uvjetom da se radi o djelomičnom ili potpunom zatvaranju kapaciteta |
|  |  | Ostale namjene predviđene horizontalnim državnim potporama osim potpora za sanaciju i restrukturiranje |
|  | Brodogradnja | |
|  |  | Prilikom djelomičnog ili potpunog zatvaranja kapaciteta mogu se pokriti sljedeći troškovi:  – zbrinjavanje viška radnika i prijevremeno umirovljenje,  – savjetodavne usluge radnicima koji su proglašeni viškom odnosno prijevremeno umirovljeni,  – prekvalifikacija radnika,  – preuređenje brodogradilišta, zgrada, postrojenja i infrastrukture za svrhe različite od brodogradnje |
|  |  | Prilikom potpunog zatvaranja kapaciteta putem zajmova i državnih jamstava okončanje nedovršenih poslova |
|  |  | Regionalne državne potpore za nadogradnju ili modernizaciju postojećih poduzetnika zbog poboljšanja iskoristivosti postojeće opreme i uređaja |
|  |  | Ostale namjene predviđene horizontalnim državnim potporama |
|  | Javne radiodifuzijske usluge | |
|  |  | Službe od općeg gospodarskog interesa koje su u izravnoj vezi s demokratskim, socijalnim i kulturnim potrebama društva i potrebom očuvanja medijskog pluralizma |
|  |  | Ostale namjene predviđene horizontalnim i regionalnim državnim potporama |
|  | Kinematografija i ostala audiovizualna djelatnost | |
|  |  | Proizvodnja filmova i TV programa koji su od značaja za razvoj kulture sukladno potvrđenim nacionalnim kriterijima |
|  |  | Ostale namjene predviđene horizontalnim i regionalnim državnim potporama |
|  | Poštanske usluge | |
|  |  | Služba od općeg gospodarskog interesa koja se odnosi na univerzalne usluge, a ispunjava zahtjeve za kontinuitetom, tajnošću, neutralnošću, jednakosti postupanja i prilagodljivosti |
|  |  | Ostale namjene predviđene horizontalnim i regionalnim državnim potporama |
|  | Turizam | |
|  |  | Sve namjene predviđene horizontalnim i regionalnim državnim potporama |
| REGIONALNA | | |
|  |  | Početna materijalna i nematerijalna ulaganja |
|  |  | Otvaranje novih radnih mjesta povezanih s projektom ulaganja |
|  |  | Naknada dijela troškova tekućeg poslovanja: za transportne troškove robe koja je proizvedena u najudaljenijim regijama i regijama niske gustoće naseljenosti, područja s naseljenošću ispod 8 stanovnika po km², te za novoosnovane male poduzetnike) |
|  |  | Veliki projekti ulaganja |
| MJERE ZA PODUPIRANJE PRISTUPA FINANCIRANJA U TRENUTNOJ FINANCIJSKOJ I GOSPODARSKOJ KRIZI | | – potpore dane financijskom sektoru,  – potpore dane gospodarstvu |

Razina državne potpore

|  |
| --- |
| Opis razine |
| 1. Državna razina |
| 2. Regionalna razina |
| 3. Lokalna razina |
| 4. Ostalo |

DODATAK III.

NAJZNAČAJNIJI INSTRUMENTI DRŽAVNE POTPORE I NAČIN UTVRĐIVANJA IZNOSA DRŽAVNE POTPORE

|  |  |  |  |
| --- | --- | --- | --- |
| Skupina | | Instrument | Element potpore |
| A1 | Subvencije | | ukupna vrijednost primljene subvencije |
| A1 | Neposredne subvencije kamata | | ukupna vrijednost primljene subvencije (ili neisplata dijela kamata) |
| A1 | Oprost duga po osnovi zajma | | vrijednost otpisanog duga |
| A1 | Prisilna nagodba i stečaj | | procijenjeni umanjeni iznos nagodbe ili tražbine iz stečajne mase u odnosu prema drugim vjerovnicima zbog svjesno prouzročenog slabijega položaja države kao vjerovnika u postupku nagodbe ili stečaja |
| A2 | Oprost poreza, porezna oslobođenja, izuzeća i olakšice | | nisu uključene porezne olakšice koje su općeg karaktera (npr.: porez na dobit kao opća mjera prema Zakonu o porezu na dobit), već samo olakšice koje su specifične za određenog poduzetnika ili skupinu poduzetnika odnosno za pojedino područje; državna potpora je ukupni izračunati iznos izuzeća ili olakšice |
| A2 | Snižavanje, oslobođenje, olakšice, izuzeće i oprost plaćanja doprinosa | | vrijedi isto načelo kao i kod poreznih izuzeća – u državne potpore ne ulaze one olakšice koje imaju opći značaj; državnu potporu čini ukupni izračunati iznos |
| A2 | Odgode pri plaćanju poreza | | Iznos kamate izračunate prema referentnoj stopi\* za razdoblje odgode (dekurzivni jednostavni kamatni račun) i svedene na sadašnju vrijednost |
| A2 | Otpis duga | | iznos otpisanog duga |
| A2 | Odgode pri podmirenju duga | | Iznos kamate izračunate prema referentnoj stopi\* za razdoblje odgode (dekurzivni jednostavni kamatni račun) i svedene na sadašnju vrijednost |
| B1 | Ulaganja u vlasnički kapital | | državna potpora je iskazana vrijednost koristi za korisnika potpore |
| B1 | Kapitalna ulaganja i rizični kapital | | element državnih potpora nazočan je u svim državnim ulaganjima koje kao primarni cilj nemaju stvaranje dobiti; element državne potpore je iskazana vrijednost koristi za korisnika državne potpore; ovaj instrument obuhvaća ulaganja u vlasnički kapital, investicijska ulaganja i rizični kapital |
| B1 | Pretvaranje duga u vlasnički udjel | | element državne potpore postoji u slučaju kada je država u slabijem položaju od ostalih vjerovnika; državna potpora je iskazana vrijednost koristi za korisnika potpore koja proizlazi zbog slabijeg položaja države |
| B1 | Prodaja državne imovine pod povoljnim uvjetima | | državna potpora je razlika između tržišne vrijednosti imovine i cijene po kojoj se imovina prodaje |
| B1 | Odricanje od isplate dobiti poduzetnika | | dio raspodijeljene dobiti koja je nastala zbog vlasničkog udjela države u poduzetniku i kojega se država odrekne, predstavlja u cijelosti državnu potporu |
| C1 | Povoljni zajmovi | | razlika između referentne stope\* i povoljne kamatne stope po kojoj je zajam odobren; tako dobivena razlika se svodi na sadašnju vrijednost |
| C1 | Zajmovi poduzetnicima u  teškoćama | | razlika između referentne stope\* za poduzetnike u teškoćama i ugovorene povoljne kamatne stope; tako dobivena razlika se svodi na sadašnju vrijednost; državna potpora sadržana u ovakvim zajmovima može iznositi i do 100% vrijednosti zajma |
| D | Jamstva | | razlika između tržišne cijene jamstva\*\* i cijene državnog jamstva koja je niža; za poduzetnike u teškoćama državna potpora može iznositi i do 100% vrijednosti jamstva;  opozvano jamstvo čini državnu potporu u 100% iznosu. |
| E | Ostalo | |  |

\* referentna stopa utvrđuje se na temelju pravila o utvrđivanju referentne i diskontne stope koju Agencija redovito usklađuje i objavljuje na internetskoj stranici [www.aztn.hr](http://www.aztn.hr/)

\*\* tržišna cijena jamstva izračunava se na temelju pravila o državnoj potpori u obliku jamstva

DODATAK IV.1.

[TABELA DRŽAVNE POTPORE](dodatni/406879.pdf)

DODATAK IV.2.

[TABELA DRŽAVNE POTPORE MALE VRIJEDNOSTI](dodatni/406880.pdf)

DODATAK IV.3.

UPUTA ZA POPUNJAVANJE TABELA IZ DODATKA IV.1. I IV.2. I ŠIFRARNIK ZA TABELE DRŽAVNE POTPORE I TABELE DRŽAVNE POTPORE MALE VRIJEDNOSTI

1. Općenito o popunjavanju Tabele državnih potpora i Tabele potpora male vrijednosti

1.1. Tabela državnih potpora i Tabela potpora male vrijednosti prikazane su u programu Excel, a radi lakšeg popunjavanja sadrže »makro« naredbe. Bez mogućnosti korištenja »makro« naredbe, neće se moći izvršiti provjera dokumenta. Također, »makro« naredbe pomažu da se odabirom iz padajućeg izbornika popuni više polja odjednom.

1.2. U slučaju nemogućnosti korištenja »makro« naredbe potrebno je učiniti sljedeće:

a) na alatnoj traci odaberite Tools (Alat) meni,

b) unutar Tools (Alat) menija odaberite »makro« naredbu, a unutar »makro« naredbe odaberite Security meni,

c) nakon otvaranja prozora koji ima naziv tab »Security level« odaberite MEDIUM opciju (ova opcija uvijek postavlja pitanje želite li da se »makro« učita ili ne),

d) zatvorite program Excel u kojem se nalaze tabele i ponovno ga otvorite. Pri otvaranju pojavljuje se upozorenje o mogućim virusima, pa odaberite opciju »enable macros«.

1.3. Kod obje tabele prvi red je numeriran, polja koja su u prvom redu označena svjetlo crvenom bojom moraju se obavezno popuniti.

1.4. Polja koja su u prvom redu označena bijelom bojom nije potrebno obvezno popuniti, a polja koja su označena zelenom bojom popunjava Agencija.

1.5. Tabele su napravljene sa samo nekoliko redova te ukoliko će biti potrebno dodavati nove redove, potrebno je kliknuti lijevom tipkom miša na bilo kojem mjestu u označenom retku. Kad se pojavi meni, odaberite opciju »Insert«.

2. Popunjavanje kolona u tabelama

2.1. Matični broj davatelja državne potpore

U polje pod nazivom Matični broj davatelja upisuje se davateljev matični broj u skladu sa šifrarnikom koji se nalazi pod točkom 3.1. ovog Dodatka (ponuđen je padajući izbornik s popisom davatelja državne potpore). Odabirom neke od opcija u padajućem izborniku, zahvaljujući »makro« naredbi popunit će se i sljedeće polje »Naziv davatelja potpore«, (npr. ako ste odabrali broj 513, Ministarstvo financija, navedeni izbor će se razdijeliti na »Matični broj davatelja« (513) i na »Naziv davatelja potpore«) Ministarstvo financija. U slučaju da matični broj i naziv davatelja nije na popisu, potrebno je upisati svoj matični broj i naziv.

2.2. Naziv davatelja državne potpore

Vidjeti pod točkom 2.1.

2.3. Pošiljatelj – davatelj podataka

Upisuje se naziv ustrojstvene jedinice unutar davatelja potpore (npr. naziv uprave Ministarstva).

2.4. Matični broj primatelja

Upisuje se matični broj primatelja potpore.

2.5. Naziv primatelja potpore.

Upisuje se naziv tvrtke primatelja potpore.

2.6. Sektor primatelja potpore

Iz padajućeg izbornika bira se (glavni) sektor primatelja potpore.

2.7. Županija

Iz padajućeg izbornika bira se županija ili Grad Zagreb u kojem se nalazi primatelj potpore.

2.8. Naziv programa ili pojedinačne potpore

Upisuje se naziv programa ili pojedinačne potpore.

2.9. Pravni temelj

Upisuje se pravni temelj na osnovi kojega je dodijeljena državna potpora.

2.10. Broj državne potpore u nacionalnom registru

Upisuje se klasa i urudžbeni broj rješenja Agencije o odobrenoj potpori.

2.11. AZTN broj

Upisuje Agencija.

2.12. Vrsta državne potpore

Pomoću padajućeg izbornika biraju se riječi »program« ili »pojedinačna« potpora.

2.13. Datum izdavanja odluke

Upisuje se datum kada je Agencija donijela odluku o odobrenju predmetne potpore.

2.14. Datum transakcije državne potpore primatelju

Upisuje se datum kada je primatelj dobio potporu.

2.15. Trajanje potpore

Upisuje se datum trajanja potpore odnosno programa.

2.16. Primarni cilj

Upisuje se primarni cilj (kategorija) potpore koja je navedena u članku 7. i Dodatku II. ovog Pravilnika.

2.17. Sekundarni cilj

Upisuje se sekundarni cilj (kategorija) potpore (npr. primarni cilj (kategorija): istraživanje i razvoj; sekundarni cilj (kategorija): mali i srednji poduzetnici).

2.18. Primjena EU pravila

Upisuje se prema kojem je EU pravilu o državnim potporama dodijeljena državna potpora (naziv Uredbe, Smjernice, Okvira i slično).

2.19. Instrument potpore

Iz padajućeg izbornika izabire se instrument dodjele potpore. Odabirom odgovarajućeg padajućeg izbornika popunjava se i sljedeće polje pod nazivom »Opis instrumenta« putem »makro« naredbi. Popis instrumenata potpore nalazi se u Dodatku III. ovog Pravilnika.

2.20. Opis instrumenta

Odabirom iz padajućeg izbornika u polju pod nazivom »Instrument potpore« automatski se popunjava i ovo polje.

2.21. Bruto iznos (ukupan iznos kredita/jamstva i dr.)

Upisuje se ukupan iznos kredita/jamstva i dr.

2.22. Neto iznos (iznos državne potpore)

Upisuje se iznos dodijeljene državne potpore, a ukoliko se radi o kreditu ili jamstvu tada je potrebno izračunati udio (ekvivalent) državne potpore sadržan u kreditu ili jamstvu.

2.23. Napomena

Upisuje se napomena ukoliko za to ima potrebe.

3. Šifrarnici

Šifrarnici koji se odnose na popunjavanje kolone 1., 2., 7. i 8. u Tabeli državne potpore i kolone 1., 2., 6. i 7. u Tabeli državne potpore male vrijednosti.

3.1. Matični broj i naziv davatelja državne potpore:

529, Ministarstvo turizma

530-01, Ministarstvo mora, prometa i infrastrukture

538, Ministarstvo regionalnog razvoja, šumarstva i vodnoga gospodarstva

525-1, Ministarstvo poljoprivrede, ribarstva i ruralnog razvoja

563-5, Fond za profesionalnu rehabilitaciju i zapošljavanje osoba s invaliditetom (FPRZOI)

563-6, Fond za obnovu i razvoj grada Vukovara (FORGV)

376, Hrvatska agencija za telekomunikacije

376-1, Hrvatska agencija za poštu i elektroničke komunikacije

530-2, Agencija za obalni linijski pomorski promet

533, Ministarstvo znanosti, obrazovanja i športa

531, Ministarstvo zašite okoliša, prostornog uređenja i graditeljstva

525, Ministarstvo poljoprivrede, šumarstva i vodnoga gospodarstva

519, Ministarstvo obitelji, branitelja i međugeneracijske solidarnosti

530, Ministarstvo mora, turizma, prometa i razvitka

532, Ministarstvo kulture

526, Ministarstvo gospodarstva, rada i poduzetništva

513, Ministarstvo financija,

388, Hrvatski zavod za zdravstveno osiguranje,

344, Hrvatski zavod za zapošljavanje

341, Hrvatski zavod za mirovinsko osiguranje

563-1, Hrvatski fond za privatizaciju (HFP)

304, Hrvatska banka za obnovu i razvitak (HBOR)

567, Hrvatska agencija za malo gospodarstvo (HAMAG)

563-3, Fond za zaštitu okoliša i energetsku učinkovitost (FZOEU)

563-4, Fond za regionalni razvoj (FRR)

563-2, Fond za razvoj i zapošljavanje (FRZ)

250, Državna agencija za osiguranje štednih uloga i sanaciju banaka (DAB)

xxx, Ostali

3.2. Sektori i djelatnosti primatelja potpore

Poljoprivreda, lov i šumarstvo

Ribarstvo

Vađenje energetskih sirovina

Vađenje energetskih sirovina – ugljena, lignita i treseta

Vađenje energetskih sirovina – sirove nafte i zemnog plina

Vađenje energetskih sirovina – ostalo

Vađenje ruda i kamena

Vađenje ruda i kamena – metalnih i željeznih ruda

Vađenje ruda i kamena – šljunka, pijeska i gline

Vađenje ruda i kamena – proizvodnja soli

Vađenje ruda i kamena – ostalo

Proizvodnja hrane i pića

Proizvodnja tekstila i tekstilnih proizvoda

Proizvodnja kože i proizvoda od kože

Proizvodnja kože i proizvoda od kože – kovčega, torbi i remenarskih proizvoda

Proizvodnja kože i proizvoda od kože – obuće

Proizvodnja kože i proizvoda od kože – ostalo

Prerada drva i proizvodi od drva (osim namještaja)

Proizvodnja celuloze, papira i proizvoda od papira

Izdavačka i tiskarska djelatnost

Proizvodnja naftnih derivata

Proizvodnja kemikalija, kemijskih proizvoda i umjetnih vlakana

Proizvodnja kemikalija, kemijskih proizvoda i umjetnih vlakana – umjetnih i sintetičkih vlakana

Proizvodnja kemikalija, kemijskih proizvoda i umjetnih vlakana – pesticida i sl.

Proizvodnja kemikalija, kemijskih proizvoda i umjetnih vlakana – boja, lakova i sl.

Proizvodnja kemikalija, kemijskih proizvoda i umjetnih vlakana – farmaceutskih proizvoda

Proizvodnja kemikalija, kemijskih proizvoda i umjetnih vlakana – sapuna i deterdženata, sredstava za čišćenje, kozmetičkih preparata i sl.

Proizvodnja kemikalija, kemijskih proizvoda i umjetnih vlakana – ostalo

Proizvodnja proizvoda od gume i plastike

Proizvodnja nemetalnih mineralnih proizvoda

Proizvodnja nemetalnih mineralnih proizvoda – stakla

Proizvodnja nemetalnih mineralnih proizvoda – keramičkih pločica i drugih proizvoda

Proizvodnja nemetalnih mineralnih proizvoda – opeke, crijepa i sl.

Proizvodnja nemetalnih mineralnih proizvoda – cementa, vapna i gipsa

Proizvodnja nemetalnih mineralnih proizvoda – proizvoda od betona, gipsa i kamena

Proizvodnja metala

Proizvodnja metala – sirovoga željeza, čelika i ferolegura

Proizvodnja metala – cijevi

Proizvodnja metala – ostalo

Proizvodnja proizvoda od metala, osim strojeva i opreme

Proizvodnja strojeva i uređaja

Proizvodnja strojeva i uređaja – za poljoprivredu i šumarstvo

Proizvodnja strojeva i uređaja – alatnih strojeva

Proizvodnja strojeva i uređaja – oružja i streljiva

Proizvodnja strojeva i uređaja – aparata za kućanstvo

Proizvodnja strojeva i uređaja – ostalo

Proizvodnja električne i optičke opreme

Proizvodnja električne i optičke opreme – uredskih strojeva i računala

Proizvodnja električne i optičke opreme – električnih strojeva i aparata

Proizvodnja električne i optičke opreme – radiotelevizijskih i komunikacijskih aparata i opreme

Proizvodnja električne i optičke opreme – medicinskih, preciznih i optičkih instrumenata te satova

Proizvodnja električne i optičke opreme – ostalo

Brodogradnja

Proizvodnja ostalih prometnih sredstava

Proizvodnja ostalih prometnih sredstava – motornih vozila

Proizvodnja ostalih prometnih sredstava – dijelova za motorna vozila

Proizvodnja ostalih prometnih sredstava – željezničkih vozila

Proizvodnja ostalih prometnih sredstava – zrakoplova

Proizvodnja ostalih prometnih sredstava – motocikla i bicikla

Proizvodnja ostalih prometnih sredstava – ostalo

Ostala prerađivačka industrija

Ostala prerađivačka industrija – proizvodnja koksa i nuklearnog goriva

Ostala prerađivačka industrija – reciklaža

Ostala prerađivačka industrija – proizvodnja glazbenih instrumenata

Ostala prerađivačka industrija – proizvodnja sportske opreme

Ostala prerađivačka industrija – proizvodnja igara i igračaka

Ostala prerađivačka industrija – ostalo

Opskrba električnom energijom, plinom i vodom

Građevinarstvo – infrastruktura

Građevinarstvo – infrastruktura – izgradnja autocesta i drugih cesta

Građevinarstvo – infrastruktura – izgradnja uzletišta u zračnim lukama

Građevinarstvo – infrastruktura – izgradnja željezničkih pruga

Građevinarstvo – infrastruktura – niskogradnja (mostova, uključujući one za uzdignute autoceste, vijadukta, tunela i podzemnih željeznica), magistralnih cjevovoda, komunikacijskih i energetskih vodova, gradskih cjevovoda (plin, para, vodovod, kanalizacija) i sl.

Građevinarstvo – infrastruktura – izgradnja hidrograđevinskih objekata (vodenih putova, operativnih obala, osiguranje obala u lukama i pristaništima i sl.)

Ostalo građevinarstvo

Ostalo građevinarstvo – visokogradnja i ostala niskogradnja

Ostalo građevinarstvo – izgradnja sportskih objekata

Ostalo građevinarstvo – ostalo

Trgovina

Trgovina – motornim vozilima i motociklima

Trgovina – održavanje i popravak motornih vozila i motocikla

Trgovina – trgovina na malo motornim gorivima i mazivima

Trgovina – trgovina na veliko i posredovanje u trgovini

Trgovina – trgovina na malo

Trgovina – trgovina na veliko i malo

Trgovina – ostalo

Hoteli i restorani

Hoteli i restorani – kampovi

Hoteli i restorani – barovi i kantine

Hoteli i restorani – ostalo

Cjevovodni transport

Promet

Promet – željeznički promet

Promet – cestovni promet

Promet – promet unutrašnjim vodenim putovima

Promet – pomorski i obalni promet

Promet – zračni promet

Promet – ostalo

Prateće i pomoćne djelatnosti u prometu

Prateće i pomoćne djelatnosti u prometu – prekrcaj tereta i skladištenje

Prateće i pomoćne djelatnosti u prometu – djelatnosti ostalih agencija u prometu

Prateće i pomoćne djelatnosti u prometu – ostalo

Djelatnost putničkih agencija i touroperatora

Pošta i telekomunikacije

Financijsko posredovanje

Financijsko posredovanje – novčarsko posredovanje

Financijsko posredovanje – osiguranje i mirovinski fondovi

Financijsko posredovanje – ostalo

Poslovanje nekretninama

Poslovanje nekretninama – iznajmljivanje

Poslovanje nekretninama – kupnja i prodaja

Poslovanje nekretninama – ostalo

Iznajmljivanje strojeva i opreme

Iznajmljivanje strojeva i opreme – prijevoznih sredstava

Iznajmljivanje strojeva i opreme – ostalo

Računalne i srodne djelatnosti povezane s računalima

Istraživanje i razvoj

Ostale poslovne djelatnosti i usluge

Ostale poslovne djelatnosti i usluge – pravne, računovodstvene, istraživanje tržišta, savjetovanje i sl.

Ostale poslovne djelatnosti i usluge – arhitektonske i inženjerstvo

Ostale poslovne djelatnosti i usluge – promidžba

Ostale poslovne djelatnosti i usluge – posredovanje u zapošljavanju

Ostale poslovne djelatnosti i usluge – istražne i zaštitne djelatnosti

Ostale poslovne djelatnosti i usluge – čišćenje objekata

Ostale poslovne djelatnosti i usluge – ostalo

Obrazovanje

Zdravstvena zaštita i socijalna skrb

Uklanjanje otpadnih voda, odvoz smeća, sanitarne i slične djelatnosti

Djelatnosti članskih organizacija

Rekreacijske i sportske djelatnosti

Kulturne djelatnosti

Kulturne djelatnosti – filmska i audiovizualna djelatnost

Kulturne djelatnosti – radio i televizija

Kulturne djelatnosti – zabavne djelatnosti (glazbeno-scensko stvaralaštvo i sl.)

Kulturne djelatnosti – knjižnice, arhivi, muzeji i sl.

Kulturne djelatnosti – međunarodna kulturna suradnja

Kulturne djelatnosti – zaštita kulturne baštine

Kulturne djelatnosti – kulturni razvitak i kulturna politika

Kulturne djelatnosti – ostalo

Ostale uslužne djelatnosti

Ostale uslužne djelatnosti – pranje i kemijsko čišćenje tekstila i sl.

Ostale uslužne djelatnosti – frizerski i saloni za uljepšavanje

Ostale uslužne djelatnosti – pogrebne djelatnosti i sl.

Ostale uslužne djelatnosti – ostalo

Djelatnosti kućanstava

Turizam

Turizam – nacionalni parkovi i sl.

Turizam – ostalo

Morske i riječne luke

Zračne luke

Ostalo

3.3. Županije i Grad Zagreb

Bjelovarsko-bilogorska županija

Brodsko-posavska županija

Dubrovačko-neretvanska županija

Grad Zagreb

Istarska županija

Karlovačka županija

Koprivničko-križevačka županija

Krapinsko-zagorska županija

Ličko-senjska županija

Međimurska županija

Osječko-baranjska županija

Požeško-slavonska županija

Primorsko-goranska županija

Sisačko-moslavačka županija

Splitsko-dalmatinska županija

Šibensko-kninska županija

Varaždinska županija

Virovitičko-podravska

Vukovarsko-srijemska županija

Zadarska županija i

Zagrebačka županija.

Pravilnik, NN 2/2010-66